****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИН ПУҪЛӐХӖН СУЙЛАВӖ   
ҪИНЧЕН" САККУННЕ ТАТА ЧӐВАШ РЕСПУБЛИКИН**

**"ЧӐВАШ РЕСПУБЛИКИН ПУҪЛӐХНЕ КАЯЛЛА   
ЧӖНСЕ ИЛЕССИ ҪИНЧЕН" САККУННЕ   
УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи нарӑс уйӑхӗн 28-мӗшӗнче*

*йышӑннӑ*

**1 статья**

Чӑваш Республикин "Чӑваш Республикин Пуҫлӑхӗн суйлавӗ ҫинчен" 2012 ҫулхи ҫӗртме уйӑхӗн 5-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 95 №; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 3,   
10 №-сем; 2014, 9 №; 2015, 2, 5 №-сем; 2016, 4 №; 2017, 3 №; "Республика" хаҫат, 2018, ака уйӑхӗн 4-мӗшӗ, юпа уйӑхӗн 31-мӗшӗ) ҫакӑн пек улшӑнусем кӗртес:

1) 16 статьяра:

а) 3-мӗш пая ҫакӑн пек ҫырса хурас:

"3. Раҫҫей Федерацийӗн гражданинӗ пурӑнакан вырӑн пайӑр суйлав участокӗн территорийӗнче вырнаҫни, Федераци саккунӗпе, ҫак Саккунпа пӑхса хӑварнӑ тӗслӗхсенче вара – гражданин ҫав участок территорийӗнче пулни (вӑхӑтлӑха пулни, вырнаҫни) (гражданинӑн активлӑ суйлав прави пулсан) ӑна суйлавҫӑсен списокне кӗртмелли сӑлтав пулса тӑрать. Гражданин пурӑнакан вырӑн пайӑр суйлав участокӗн территорийӗнче вырнаҫнине е вӑл унта пулнине (вӑхӑтлӑха пулнине) – Раҫҫей Федерацийӗн саккунӗсемпе килӗшӳллӗн Раҫҫей Фе­дерацийӗн территорийӗнче пурӑнакан тата пулакан Раҫҫей Федерацийӗн гра­жданӗсене регистрацилесе шута илекен органсем, Федераци саккунӗпе, ҫак Саккунпа пӑхса хӑварнӑ тӗслӗхсенче вара ҫак ӗҫе тума полномочи панӑ ытти органсем, организацисем тата должноҫри ҫынсем палӑртаҫҫӗ. Раҫҫей Федерацийӗн гражданинне вӑл па­йӑр суйлав участокӗн территорийӗнче пулнӑ тӑрӑх суйлавҫӑсен списокне Федераци саккунӗн 64 статйин 16-мӗш пункчӗпе килӗшӳллӗн кӗртеҫҫӗ.";

ӑ) 15-мӗш пая ҫакӑн пек ҫырса хурас:

"15. Сасӑлав кунӗнче больницӑсенче е айӑпланма пултаракан ҫынсене тата айӑпланакан ҫынсене хупса усрамалли вырӑнсенче пулакан суйлавҫӑсене, ҫавӑн пекех ҫар чаҫӗ вырнаҫнӑ вырӑн тулашӗнчи ҫар служащийӗсенчен тӑракан суйлавҫӑсене участокри суйлав комиссийӗ тунӑ йышӑнупа суйлавҫӑ хӑй ҫырнӑ заявлени тӑрӑх вӑхӑтлӑх пулнӑ вырӑнти суйлав участокӗнче суйлавҫӑсен списокне кӗртме пултараҫҫӗ, ҫав заявление суйлав комиссине сасӑлав кунӗччен пӗр кун маларах вырӑнти вӑхӑтпа 14 сехетрен кая юлмасӑр параҫҫӗ. Суйлавҫӑна суйлавҫӑсем вӑхӑтлӑх пулакан суйлав участокӗнче суйлавҫӑсен списокне кӗртни ҫинчен калакан информацие асӑннӑ суйлавҫӑна вӑл пурӑнакан вырӑн тӑрӑх суйлавҫӑсен списокне кӗртнӗ суйлав участокӗн участокри суйлав комиссине, ҫав шутра "Суйлав" ПАСӗпе усӑ курса, ҫитереҫҫӗ. Участокри суйлав комиссийӗ суйлавҫӑсен списокӗнчи тивӗҫлӗ йӗркере "№-лӗ суйлав участокӗнче суйлавҫӑсен списокне кӗртнӗ" тесе суйлав участокӗн номерне кӑтартса паллӑ тӑвать.";

2) 21 статьян 9-мӗш пайӗн "е1" ҫум пункчӗ хӑйӗн вӑйне ҫухатнӑ тесе йышӑнас;

3) 24 статьян иккӗмӗш абзацӗнче "вӗсене йышӑннӑ хыҫҫӑн" сӑмахсене "вӗсене йышӑннӑ кунран пуҫласа" сӑмахсемпе улӑштарас;

4) 39 статьян 10-мӗш пайне "сасӑлав кунӗччен," сӑмахсем хыҫҫӑн "те­пӗр хут сасӑлав ирттернӗ чухне вара – тепӗр хут сасӑлав ирттерме палӑртнӑ кунран пуҫласа пӗр кунран кая юлмасӑр," сӑмахсем хушса хурас;

5) 40 статьян 6-мӗш пайне "сасӑлав кунӗччен," сӑмахсем хыҫҫӑн "тепӗр хут сасӑлав ирттернӗ чухне вара – тепӗр хут сасӑлав ирттерме палӑртнӑ кунран пуҫласа пӗр кунран кая юлмасӑр," сӑмахсем хушса хурас;

6) 51 статьян 14-мӗш пайӗнче "(ҫав шутра срокчен сасӑламалли кунччен)" сӑмахсене кӑларса пӑрахас;

7) 52 статьяна ҫакӑн пек ҫырса 3-мӗш пай хушса хурас:

"3. Территорисенчи тата участоксенчи суйлав комиссийӗсем сасӑлав­ҫӑсене сасӑлав кунӗ, вӑхӑчӗ тата вырӑнӗ ҫинчен сасӑлав кунӗччен 10 кун­ран кая юлмасӑр массӑллӑ информаци хатӗрӗсем урлӑ е ытти майпа пӗлтер­ме тивӗҫлӗ, тепӗр хут сасӑлав ирттернӗ чухне вара – сасӑлав кунӗччен пилӗк кунран кая юлмасӑр.";

8) 521 статья хӑйӗн вӑйне ҫухатнӑ тесе йышӑнас;

9) 53 статьян 1-мӗш пайне ҫакӑн пек ҫырса предложени хушса хурас: "Участокри суйлав комиссийӗ ҫавӑн пекех суйлавҫӑсен списокне кӗртнӗ, анчах вӗсен тӗлӗшпе Раҫҫей Федерацийӗн Уголовлӑ процесс кодексӗпе ки­лӗшӳллӗн сасӑламалли пӳлӗме пыма май паман мера суйласа илнӗ суйлавҫӑсене сасӑлава хутшӑнмалли майсемпе тивӗҫтерет.";

10) 54 статьян 2-мӗш пайӗн 5-мӗш пунктне ҫакӑн пек ҫырса хурас:

"5) протокол йӗркисене ҫак йӗркепе:

1-мӗш йӗрке: сасӑлав вӗҫленнӗ самант тӗлне суйлавҫӑсен списокне кӗртнӗ суйлавҫӑсен хисепӗ;

2-мӗш йӗрке: участокри суйлав комиссийӗ илнӗ бюллетеньсен хисепӗ;

3-мӗш йӗрке: сасӑлав кунӗнче суйлавҫӑсене сасӑламалли пӳлӗмре панӑ бюллетеньсен хисепӗ;

4-мӗш йӗрке: сасӑлав кунӗнче сасӑламалли пӳлӗм тулашӗнче сасӑ­ланӑ суйлавҫӑсене панӑ бюллетеньсен хисепӗ;

5-мӗш йӗрке: пӑрахӑҫланӑ бюллетеньсен хисепӗ;

6-мӗш йӗрке: илсе ҫӳремелли сасӑлав ещӗкӗсенчи бюллетеньсен хи-сепӗ;

7-мӗш йӗрке: стационарлӑ сасӑлав ещӗкӗсенчи бюллетеньсен хисепӗ;

8-мӗш йӗрке: тӗрӗс мар тесе йышӑннӑ бюллетеньсен хисепӗ;

9-мӗш йӗрке: тӗрӗс тесе йышӑннӑ бюллетеньсен хисепӗ;

10-мӗш йӗрке: ҫухатнӑ бюллетеньсен хисепӗ;

11-мӗш йӗрке: илнӗ чухне шута илмен бюллетеньсен хисепӗ;

12-мӗш йӗрке тата ун хыҫҫӑнхи йӗркесем: мӗн пур бюллетеньри позицисенчен кашнин тӑрӑх палӑртакан суйлавҫӑсен сассисен хисепӗ;";

11) 55 статьяра:

а) 3-мӗш пайра "6-мӗш йӗркене" сӑмахсене "5-мӗш йӗркене" сӑмахсемпе улӑштарас;

ӑ) 5-мӗш пайӑн 4-мӗш пункчӗ хӑйӗн вӑйне ҫухатнӑ тесе йышӑнас;

б) 6-мӗш пая ҫакӑн пек ҫырса хурас:

"6. Ҫак статьян 5-мӗш пайӗнче кӑтартнӑ даннӑйсене ҫырса хунӑ хыҫ­ҫӑн ҫав даннӑйсене ҫырса хунӑ участокри суйлав комиссийӗн татса паракан сасӑ правиллӗ членӗ суйлавҫӑсен списокӗн кашни страницине алӑ пусать, ун хыҫҫӑн вӑл ҫав даннӑйсене хушса тухать, пурте илтмелле пӗлтерет те участокри суйлав комиссийӗн председательне, председатель ҫумне е секретарьне тата сасӑсене шутланӑ ҫӗре хутшӑнакан ҫынсене пӗлтерет. Ҫак статьян 5-мӗш пайӗпе килӗшӳллӗн палӑртнӑ даннӑйсен сумми пек палӑртнӑ пӗтӗмлетнӗ кӑтартусене участокри суйлав комиссийӗн председателӗ, председатель ҫумӗ е секретарӗ пурте илтмелле пӗлтерет, суйлавҫӑсен списокӗн юлашки страницине ҫырса хурать, алӑ пусса ҫирӗплетет те участокри суйлав комиссийӗн пичетне лартса ӗнентерет. Пурте илтмелле пӗлтернӗ даннӑйсене сасӑлав итогӗсем ҫинчен калакан протоколӑн тата унӑн пысӑклатнӑ формин тивӗҫлӗ йӗркисене ҫырса хураҫҫӗ:

1) 1-мӗш йӗркене: сасӑлав вӗҫленнӗ самант тӗлне суйлавҫӑсен списокне кӗртнӗ суйлавҫӑсен шутне;

2) 3-мӗш йӗркене: сасӑлав кунӗнче сасӑламалли пӳлӗмре суйлавҫӑ­сене панӑ бюллетеньсен хисепне;

3) 4-мӗш йӗркене: сасӑлав кунӗнче сасӑламалли пӳлӗм тулашӗнче суй­лавҫӑсене панӑ бюллетеньсен хисепне.";

в) 14-мӗш пайра "7-мӗш йӗркине" сӑмахсене "6-мӗш йӗркине" сӑмах­семпе улӑштарас, ", ҫавӑн пекех ҫак Саккунӑн 521 статйин 11-мӗш пайӗпе килӗшӳллӗн ҫакнашкал тесе йышӑннӑ" сӑмахсене кӑларса пӑрахас;

г) 17-мӗш пайра "тата ҫак Саккунӑн 521 статйин 11-мӗш пайӗпе" сӑмахсене кӑларса пӑрахас, "9-мӗш йӗркине" сӑмахсене "8-мӗш йӗркине" сӑмахсемпе улӑштарас;

д) 18-мӗш пайра "13-мӗш йӗркине" сӑмахсене "12-мӗш йӗркине" сӑ­махсемпе улӑштарас;

е) 19-мӗш пайра "13-мӗш йӗркине" сӑмахсене "12-мӗш йӗркине" сӑ­махсемпе улӑштарас, "10-мӗш йӗркине" сӑмахсене "9-мӗш йӗркине" сӑмах­семпе улӑштарас;

ӗ) 20-мӗш пайра "8-мӗш йӗркине" сӑмахсене "7-мӗш йӗркине" сӑмах-семпе улӑштарас;

ж) 22-мӗш пая ҫакӑн пек ҫырса хурас:

"22. Участокри суйлав комиссийӗн канашламалли сасӑ правиллӗ чле­нӗсем тата сӑнавҫӑсем сортласа тухнӑ суйлав бюллетенӗсемпе паллашнӑ хыҫҫӑн сасӑлав итогӗсем ҫинчен калакан протокола ҫырса хунӑ даннӑйсене тӗрӗслесе шайлаштарнине (ҫак статьян 6-мӗш пайӗпе килӗшӳллӗн ирттерекен тӗрӗслесе шайлаштарнисӗр пуҫне) ҫак Саккун ҫумне 2-мӗш хушса ҫыр­нипе килӗшӳллӗн тӑваҫҫӗ, ӑна ҫак Саккунпа палӑртнӑ, сасӑлав итогӗсем ҫинчен калакан протокол йӗркисен нумерацине шута илсе ирттереҫҫӗ. Енчен те асӑннӑ тӗрӗслесе шайлаштарнисем тӳр килмеҫҫӗ пулсан, участокри суйлав комиссийӗ шутлав ӗҫне сасӑлав итогӗсем ҫинчен калакан протоколӑн мӗн пур йӗркисем е уйрӑм йӗркисем тӑрӑх тепӗр хут туса ирттерме, ҫав шутра суйлав бюллетенӗсене тепӗр хут шутласа тухма йышӑнать. Енчен те шутлав ӗҫне тепӗр хут тунӑ хыҫҫӑн тата сасӑлав итогӗсем ҫинчен калакан протоколӑн 2-мӗш, 3-мӗш, 4-мӗш тата 5-мӗш йӗркисем тӑрӑх тӗрӗслесе шайлаштарнисем каллех тӳр килмеҫҫӗ пулсан, участокри суйлав комиссийӗ сасӑлав итогӗсем ҫинчен калакан протокол ҫумне хумалли тивӗҫлӗ акт ҫырать тата даннӑйсем тӳр килменни ҫинчен сасӑлав итогӗсем ҫинчен калакан протоколӑн ятарлӑ йӗркисене ҫырса хурать: 10-мӗш йӗркене "Ҫухатнӑ бюл­летеньсен хисепне" тата 11-мӗш йӗркене "Илнӗ чухне шута илмен бюллетеньсен хисепне". Енчен те сасӑлав итогӗсем ҫинчен калакан протоколӑн 2-мӗш йӗркинче кӑтартнӑ хисеп сасӑлав итогӗсем ҫинчен калакан протоколӑн 3-мӗш, 4-мӗш тата 5-мӗш йӗркисенче кӑтартнӑ хисепсен сумминчен пысӑкрах пулсан, 2-мӗш йӗркере кӑтартнӑ хисеп тата 3-мӗш, 4-мӗш тата 5-мӗш йӗркесенче кӑтартнӑ хисепсен суммин уйрӑм­лӑхне   
10-мӗш йӗркене ҫырса хураҫҫӗ, кун пек чухне 11-мӗш йӗркене "0" цифра лартаҫҫӗ. Енчен те сасӑлав итогӗсем ҫинчен калакан протоколӑн 3-мӗш,   
4-мӗш тата 5-мӗш йӗркисенче кӑтартнӑ хисепсен сумми сасӑлав итогӗсем ҫинчен калакан протоколӑн 2-мӗш йӗркинче кӑтартнӑ хисепрен пысӑкрах пулсан, 3-мӗш, 4-мӗш тата 5-мӗш йӗркесенче кӑтартнӑ хисепсен суммипе 2-мӗш йӗркере кӑтартнӑ хисеп хушшинчи уйрӑмлӑха 11-мӗш йӗркене ҫырса хураҫҫӗ, кун пек чухне 10-мӗш йӗркене "0" цифра лартаҫҫӗ. Енчен те тепӗр хут шутланӑ хыҫҫӑн сасӑлав итогӗсем ҫинчен калакан протокола улшӑнусем кӗртмелле пулсан, протоколӑн ҫӗнӗ бланкне ҫырса тултараҫҫӗ, унӑн пысӑклатнӑ формине вара тивӗҫлӗ тӳрлетӳсем кӗртеҫҫӗ. Енчен те тӗрӗслесе шайлаштарнисем тӳр килеҫҫӗ пулсан, 10-мӗш тата 11-мӗш йӗркесене "0" цифра лар­таҫҫӗ.";

з) 30-мӗш пайра тивӗҫлӗ падежри "1–12-мӗш йӗркесем" сӑмахсене тивӗҫлӗ падежри "1–11-мӗш йӗркесем" сӑмахсемпе улӑштарас, "13-мӗш йӗркине" сӑмахсене "12-мӗш йӗркине" сӑмахсемпе улӑштарас;

и) 44-мӗш пайра "1–12-мӗш йӗркисене" сӑмахсене "1–11-мӗш йӗркисе­не" сӑмахсемпе улӑштарас, "13-мӗш йӗркине" сӑмахсене "12-мӗш йӗрки­не" сӑмахсемпе улӑштарас;

12) 2-мӗш хушса ҫырнине ҫакӑн пек ҫырса хурас:

"*Чӑваш Республикин*

*"Чӑваш Республикин Пуҫлӑхӗн*

*суйлавӗ ҫинчен" саккунӗ ҫумне*

*2-мӗш хушса ҫырни*

**Сасӑлав итогӗсем ҫинчен калакан**

**протокола кӗртнӗ даннӑйсене тӗрӗслесе шайлаштарни**

*(хисепсемпе ҫак Саккунӑн 54 статйипе килӗшӳллӗн*

*номерлесе тухнӑ протоколӑн йӗркисене палӑртнӑ)*

1 пысӑкрах е тан 3 + 4

2 тан 3 + 4 + 5 + 10 – 11

6 + 7 тан 8 + 9

9 тан 12 + протоколти ытти мӗн пур йӗркесем.".

**2 статья**

Чӑваш Республикин "Чӑваш Республикин Пуҫлӑхне каялла чӗнсе илес­си ҫинчен" 2012 ҫулхи юпа уйӑхӗн 4-мӗшӗнчи 68 №-лӗ саккунне ("Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пух­хи, 2013, 10 №; 2014, 9 №; 2015, 5 №; 2016, 11 №; "Республика" хаҫат, 2018, ака уйӑхӗн 4-мӗшӗ, юпа уйӑхӗн 31-мӗшӗ) ҫакӑн пек улшӑнусем кӗртес:

1) 16 статьян 1-мӗш пайӗн 5-мӗш пунктӗнче ", ҫав шутра срокчен са­сӑласси)" сӑмахсене кӑларса пӑрахас;

2) 18 статьяна ҫакӑн пек ҫырса абзац хушса хурас:

"Чӗнсе илӳ комиссийӗсен Чӑваш Республикин Пуҫлӑхне каялла чӗнсе илессине хатӗрленсе ирттерессипе тӳрремӗн ҫыхӑннӑ йышӑнӑвӗсене вӗсене йышӑннӑ кунран пуҫласа пилӗк кун хушшинче туллин патшалӑхӑн регионти кулленхи пичет кӑларӑмӗсенче пичетлесе кӑлараҫҫӗ е тата чӗнсе илӳ сасӑлавҫисене ытти майпа пӗлтереҫҫӗ, ҫавӑн пекех ытти массӑллӑ информаци хатӗрӗсене параҫҫӗ.";

3) 20 статьян 2-мӗш пайӗнче "вокзалсенче, аэропортра," сӑмахсене кӑларса пӑрахас;

4) 22 статьяра:

а) 1-мӗш пая "территори комиссийӗсене" сӑмахсем хыҫҫӑн "сасӑлав кунӗччен 11 кунран кая юлмасӑр" сӑмахсем хушса хурас;

ӑ) 2-мӗш тата 21-мӗш пайсем хӑйсен вӑйне ҫухатнӑ тесе йышӑнас;

б) 4-мӗш пая ҫакӑн пек ҫырса хурас:

"4. Сасӑлав кунӗ тӗлне активлӑ суйлав правипе усӑ куракан, Чӑваш Республикин территорийӗнче пурӑнакан Раҫҫей Федерацийӗн гражданӗсе­не сасӑлавҫӑсен списокне кӗртеҫҫӗ. Раҫҫей Федерацийӗн гражданинне чӗнсе илӳ сасӑлавӗн пӗр участокӗнче кӑна сасӑлавҫӑсен списокне кӗртеҫҫӗ. Раҫҫей Федерацийӗн гражданинӗ пурӑнакан вырӑн чӗнсе илӳ сасӑлавӗн пайӑр участокӗн территорийӗнче вырнаҫни, Федераци саккунӗпе, ҫак Саккунпа пӑхса хӑварнӑ тӗслӗхсенче вара – гражданин ҫав участок территорийӗнче пулни (вӑ­хӑтлӑха пулни, вырнаҫни) (гражданинӑн активлӑ сасӑлав прави пулсан) ӑна сасӑлавҫӑсен списокне кӗртмелли сӑлтав пулса тӑрать. Гражданин пурӑнакан вырӑн пайӑр чӗнсе илӳ участокӗн территорийӗнче вырнаҫнине е вӑл унта пулнине (вӑхӑтлӑх пулнине) – Раҫҫей Федерацийӗн саккунӗсемпе килӗшӳллӗн Раҫҫей Федерацийӗн территорийӗнче пурӑнакан тата пулакан Раҫҫей Федерацийӗн гражданӗсене регистрацилесе шута илекен органсем, Федераци саккунӗпе, ҫак Саккунпа пӑхса хӑварнӑ тӗслӗхсенче вара ҫак ӗҫе тума полномочи панӑ ытти органсем, организацисем тата должноҫри ҫынсем палӑртаҫҫӗ. Раҫҫей Федерацийӗн гражданинне вӑл чӗнсе илӗвӗн тивӗҫлӗ сасӑлав участокӗн территорийӗнче пулнӑ тӑрӑх сасӑ­лавҫӑсен списокне Федераци саккунӗн 64 статйин 16-мӗш пункчӗпе килӗ­шӳллӗн кӗртеҫҫӗ.";

в) ҫакӑн пек ҫырса 41-мӗш пай хушса хурас:

"41. Сасӑлав кунӗнче больницӑсенче е айӑпланма пултаракан ҫынсене тата айӑпланакан ҫынсене хупса усрамалли вырӑнта шутланса тӑракан сасӑлавҫӑсене, ҫавӑн пекех ҫар чаҫӗ вырнаҫнӑ вырӑн тулашӗнчи ҫар служащийӗсен шутӗнчи сасӑлавҫӑсене участокри комисси тунӑ йышӑнупа сасӑлавҫӑ хӑй ҫырнӑ заявлени тӑрӑх вӑхӑтлӑх пулнӑ вырӑнти чӗнсе илӳ сасӑлав участокӗнче сасӑлавҫӑсен списокне кӗртме пултараҫҫӗ, ҫав заявление участокри комиссине сасӑлав кунӗччен пӗр кун маларах вырӑнти вӑхӑтпа 14 сехетрен кая юлмасӑр параҫҫӗ. Сасӑлавҫӑна сасӑлавҫӑсем вӑхӑт­лӑх пулакан чӗнсе илӳ сасӑлав участокӗнче сасӑлавҫӑсен списокне кӗртни ҫинчен калакан информацие асӑннӑ сасӑлавҫӑна вӑл пурӑнакан вырӑн тӑрӑх сасӑлавҫӑсен списокне кӗртнӗ чӗнсе илӳ сасӑлав участокӗн участокри суйлав комиссине, ҫав шутра "Суйлав" ПАСӗпе усӑ курса, ҫитереҫҫӗ. Участокри суйлав комиссийӗ сасӑлавҫӑсен списокӗнчи тивӗҫлӗ йӗркере "№-лӗ чӗнсе илӳ сасӑлав участокӗнче сасӑлавҫӑсен списокне кӗртнӗ" тесе чӗнсе илӳ са­сӑлав участокӗн номерне кӑтартса паллӑ тӑвать.";

5) 40 статьян 9-мӗш пайӗнче "(ҫав шутра срокчен сасӑламалли кунч­чен)" сӑмахсене кӑларса пӑрахас;

6) 41 статьян 2-мӗш пайне ҫакӑн пек ҫырса хурас:

"2. Территорисенчи тата участоксенчи суйлав комиссийӗсем чӗнсе илӳ сасӑлавӗ иртекен кун, вӑхӑт тата вырӑн ҫинчен сасӑлавҫӑсене сасӑлав кунӗччен 10 кунран кая юлмасӑр массӑллӑ информаци хатӗрӗсем урлӑ   
е ытти майпа пӗлтерме тивӗҫлӗ, тепӗр хут сасӑлав ирттернӗ чухне вара – сасӑлав кунӗччен пилӗк кунран кая юлмасӑр.";

7) 411 статья хӑйӗн вӑйне ҫухатнӑ тесе йышӑнас;

8) 42 статьян 1-мӗш пайӗнче "чӗнсе илӳ сасӑлавӗн ҫав участокӗнче   
сасӑлава хутшӑнакансен списокне кӗртнӗ тата айӑпланма пултаракансене тата айӑпланакансене тытса хупмалли вырӑнсене пырса ҫитнӗ" сӑмахсене ", анчах вӗсен тӗлӗшпе Раҫҫей Федерацийӗн Уголовлӑ процесс кодексӗпе ки­лӗ­шӳл­лӗн сасӑламалли пӳлӗме пыма май паман мера суйласа илнӗ" сӑмахсемпе улӑштарас;

9) 43 статьян 3-мӗш пайӗн "г" пунктне ҫакӑн пек ҫырса хурас:

"г) протокол йӗркисене ҫак йӗркепе:

1-мӗш йӗрке: сасӑлав вӗҫленнӗ самант тӗлне сасӑлавҫӑсен списокне кӗртнӗ сасӑлавҫӑсен хисепӗ;

2-мӗш йӗрке: участокри комисси илнӗ бюллетеньсен хисепӗ;

3-мӗш йӗрке: сасӑлав кунӗнче сасӑлав пӳлӗмӗнче сасӑлавҫӑсене панӑ бюллетеньсен хисепӗ;

4-мӗш йӗрке: сасӑлав кунӗнче сасӑлав пӳлӗм тулашӗнче сасӑланӑ са­сӑлавҫӑсене панӑ бюллетеньсен хисепӗ;

5-мӗш йӗрке: пӑрахӑҫланӑ бюллетеньсен хисепӗ;

6-мӗш йӗрке: илсе ҫӳремелли сасӑлав ещӗкӗсенчи бюллетеньсен хи­сепӗ;

7-мӗш йӗрке: стационарлӑ сасӑлав ещӗкӗсенчи бюллетеньсен хисепӗ;

8-мӗш йӗрке: тӗрӗс мар тесе йышӑннӑ бюллетеньсен хисепӗ;

9-мӗш йӗрке: тӗрӗс тесе йышӑннӑ бюллетеньсен хисепӗ;

10-мӗш йӗрке: ҫухатнӑ бюллетеньсен хисепӗ;

11-мӗш йӗрке: илнӗ чухне шута илмен бюллетеньсен хисепӗ;

12-мӗш йӗрке: сасӑлавҫӑсем бюллетеньри "Чӗнсе илессишӗн" позици майлӑ панӑ сасӑсен хисепӗ;

13-мӗш йӗрке: сасӑлавҫӑсем бюллетеньри "Чӗнсе илессине хирӗҫ" по-зицишӗн панӑ сасӑсен хисепӗ;";

10) 31-мӗш хушса ҫырнине ҫакӑн пек ҫырса хурас:

"*Чӑваш Республикин*

*"Чӑваш Республикин Пуҫлӑхне каялла  
чӗнсе илесси ҫинчен" саккунӗ ҫумне*

*31-мӗш хушса ҫырни*

**Ҫак Саккунӑн 411 статйипе палӑртнӑ тӗслӗхре**

**срокченхи сасӑлава ирттерме палӑртнӑ** **Чӑваш Республикин Пуҫлӑхӗн чӗнсе илӳ сасӑлавӗн итогӗсем ҫинчен калакан протокола кӗртнӗ   
даннӑйсене тӗрӗслесе шайлаштарни**

*(хисепсемпе ҫак Саккунӑн 43 статйипе килӗшӳллӗн*

*номерлесе тухнӑ протоколӑн йӗркисене палӑртнӑ)*

1 пысӑкрах е тан 3 + 4

2 тан 3 + 4 + 5 + 10 – 11

6 + 7 тан 8 + 9

9 тан 12 + 13.".

**3 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули